Lexsoul Dancemachine

Lexsoul Dancemachine on kuueliikmeline Eesti funk-soul-disko kollektiiv, kuhu kuuluvad Robert Linna (vokaal, perkussioon), Martin Laksberg (basskitarr), Jürgen Kütner (kitarr), Kristen Kütner (kitarr), Joonas Mattias Sarapuu (klahvpill) ja Caspar Salo (löökpillid). 2013 a. alguse saanud ansambli asutas bändiliider, produtsent ja peamine laulukirjutaja Martin Laksberg. 

2015. a detsembris andis kollektiiv välja debüütalbumi „Deus Lex Machina“ duubelvinüüli, CD, digialbumi ja oapurgi kujul. Kriitikute ja fännide poolt soojalt vastu võetud kauamängiva hittlooks sai “Beef Grinder”. Disko-funk laulu populariseerimisele aitas kaasa regulaarne rotatsioon BBC 6 ja BBC 2 raadiokanalitel Craig Charles Funk & Soul Show’s. 

Lexsoul Dancemachine on mänginud Tallinn Music Week, Positivus, Pori Jazz, Funky Elephant ja Imagina Funk festivalidel. 2017 a. käidi Inglismaal minituuril. Esineti Bristolis, Londonis, Leedsis ja Manchesteris, kus anti täismaja kontsert legendaarses klubis Band on the Wall.

Lexsoul Dancemachine'i teine album "Sunny Holiday in Lexico" ilmus 25. novembril 2017. Kohaliku plaadifirma Funk Embassy Records alt ilmunud plaadile salvestas grupp latin, jazz-funk ja disko stiilides muusikat. Singel “Coconuts” sai bändi teiseks hitiks, ja leidis samuti toetust nii BBC raadios kui üle Euroopa.  

Kolmas album "Lexplosion II" ilmus Funk Embassy Records alt 29. mail 2020. Plaadil teevad kaasa ka USA kitarrist Cory Wong ning Brasiilia perkussionist Luiz Black, kes on muuhulgas tuuritanud São Paulos James Browniga. Albumi produtseeris Solid Gold Sound. 2020 a. suvel esines bänd liikuva Hulkurbussi katusel 3,5h järjest, sõites läbi Tallinna kesklinna.

Lexsoul Dancemachine võitis 2021. aasta Eesti Muusikaauhindadel Aasta Ansambli tiitli.

Tunnustus 

 Eesti Muusikaauhinnad 2021: Aasta Ansambel

Diskograafia

Albumid 

 "Deus Lex Machina" 2015
 "Sunny Holiday In Lexico" 2017
 "Lexplosion II" 2020

Muusikavideod 

 "Tell Me, Tell Me" 2015
 "Beef Grinder" 2016
 "Domingo" 2018
 "Nu Reality" 2020
 "Entertainment" 2020
"Carambola Jelly" 2020
"Money" feat. Cory Wong 2020

Viited

Välislingid 

 Lexsoul Dancemachine koduleht
 Lexsoul Dancemachine Facebookis
 Lexsoul Dancemachine Bandcampis
 Lexsoul Dancemachine Soundcloudis
 Lexsoul Dancemachine Instagramis
 Lexsoul Dancemachine jagab tantsumuusika retsepti Müürileht
 Lexsoul Dancemachine - Deus Lex Machina (2015) Müürileht
 Craig interviews Lexsoul Dancemachine BBC Radio 6
 Lexsoul Dancemachine: Deus Lex Machina (2016) Monkeyboxing
 Kuidas Lexsoul Dancemachine funk'i plahvatama pani Müürileht

Eesti ansamblid